Udviklingplan 2018

Vi vil gerne i 2018 udvikle os på følgende punkter:

**Vi vil gerne hjælpe til at udvikle lederne og bestyrelser i divisionen så de føler sig bedre rustede til det daglige spejderarbejde**

Dette vil vi gøre ved at:
- Arrangere lederaftener med relevant indhold, som kan bruges i spejderarbejdet
- Facilitere sparring med andre ledere på diverse ture ved f.eks. at have lederhygge om aftenen
- Være synlige og yde støtte i situationer, hvor dette er nødvendigt

**Vi vil gerne hjælpe til at fremme principperne om børn leder børn og unge leder unge så dette bliver fremmet i gruppernes eget arbejde**

Dette vil vi gøre ved at:
- Indtænke dette i vores egne aktiviteter på arrangementer arrangeret af divisionen
- Have fokus på at dette er en af de ting der bliver talt om til bl.a. lederaftener

**Vi vil gerne fremme friluftsliv generelt, så dette bliver en større del af hverdagen hos spejderne**

Dette vil vi gøre ved at:
- Sørge for at der er ekstra fokus på friluftsliv i vores arrangementer
- Prøve at vise (via arrangementer) at naturen kan bruges til flere ting end blot at overnatte og gå i
- Arbejde på at få arrangeret en overlevelsestur for de største spejdere

**Vi vil gerne være med til at fremme glæden og lysten til at være spejder**

Dette vil vi gøre ved at:
- Arrangere ture som spejderne ser frem til at deltage i og vil huske og snakke om efterfølgende
- Arrangere lederaftener o.l. så lederne føler sig bedre rustede til at lave relevant og inspirerende spejderarbejde

**Vi vil gerne fremme kommunikation og kontakten i divisionen**

Dette vil vi gøre ved at:
- Sørge for at hjemmesiden fremover vil være opdateret og velfungerende
- Sørge for at mødedatoer og indbydelser til ture kommer ud i god tid
- DC vil komme ud i grupperne i det omfang der kommer indbydelser
- Sørge for at der er mere fokus på de små grupper og hjælpe dem i større omfang
- Udsende ”nyhedsbreve”, angående hvad vi arbejde på, hvad der kommer i den nærmeste fremtid og andre relevante informationer